สุดระทึก บินโดยสารโคเรียน แอร์ ไฟไหม้ปีกซ้าย กำลังทะยานออกจากโตเกียว
อพยพผู้โดยสารจ้าละหวั่น เครื่องบินโดยสารของสายการบินโคเรียน แอร์ เกิดไฟลุกไหม้ที่ปีกด้านซ้ายของเครื่องบิน ขณะกำลังจะทะยานออกจากสนามบินในกรุงโตเกียว ระดมพนักงานดับเพลิง-กู้ภัยกว่า 100 ดับไฟ อพยพผู้โดยสารกว่า 300 คนลงจากเครื่องบิน,เมื่อวันที่ 27 พ.ค.59 สำนักข่าวยอนฮัพของเกาหลีใต้ รายงานอ้างแถลงการณ์จากกระทรวงต่างประเทศเกาหลีใต้ ว่าเกิดเหตุระทึก กับเครื่องบินโดยสารของสายการบินโคเรียน แอร์ เนื่องจากเกิดไฟลุกไหม้ที่ปีกด้านซ้าย บนรันเวย์ ก่อนนักบินจะนำเครื่องบินทะยานขึ้นจากท่าอากาศยานในกรุงโตเกียว เมื่อวันศุกร์ที่ 27 พ.ค. เดชะบุญ ไม่มีรายงานมีผู้โดยสารและลูกเรือได้รับบาดเจ็บ,ยอนฮัพ แจ้งว่า ตามรายงานของสำนักข่าวเกียวโด และสถานีโทรทัศน์เอ็นเอชเคของญี่ปุ่น ระบุว่า เครื่องบินโดยสาร โบอิ้ง 777 -300 ของสายการบินโคเรียน แอร์ เกิดไฟลุกไหม้ที่ปีกด้านซ้าย ก่อนจะทะยานออกจากสนามบินฮาเนดะ มุ่งหน้าสู่กรุงโซล เมืองหลวงเกาหลีใต้ โดยผู้โดยสาร และลูกเรือรวมทั้งหมด 319 คน ได้รับการอพยพออกจากเครื่องบินอย่างปลอดภัย,ด้านกองบรรเทาสาธารณภัยด้านอัคคีภัยในกรุงโตเกียว ระบุว่า เครื่องบินโดยสารของสายการบินโคเรียนแอร์ ได้เกิดไฟไหม้เมื่อเวลา 0.44 น. ของรุ่งเช้าวันที่ 27 พ.ค. โดยทางการได้ระดมส่งพนักงานดับเพลิงและทีมกู้ภัยกว่า 100 คน ช่วยกันดับไฟที่ลุกไหม้ปีกเครื่องบินและอพยพผู้โดยสารลงจากเครื่อง,ส่วนกระทรวง ที่ดิน สาธารณูปโภค การคมนาคม และการท่องเที่ยวของญี่ปุ่น ระบุว่า ปีกเครื่องบินด้านซ้ายเกิดไฟลุกไหม้ และกำลังพยายามหาสาเหตุที่แท้จริงที่ทำให้เกิดไฟไหม้ ขณะที่ ตำรวจญี่ปุ่นระบุว่า การเกิดไฟไหม้เครื่องบินโดยสารของสายการบินโคเรียน แอร์ ไม่ได้เกิดจากการก่อวินาศกรรมโดยผู้ก่อการร้าย
อพยพผู้โดยสารจ้าละหวั่นเครื่องบินโดยสารของสายการบินโคเรียน แอร์ เกิดไฟลุกไหม้ที่ปีกด้านซ้ายของเครื่องบิน ขณะกำลังจะทะยานออกจากสนามบินในกรุงโตเกียว ระดมพนักงานดับเพลิง-กู้ภัยกว่า 100 ดับไฟ อพยพผู้โดยสารกว่า 300 คน
ไฟไหม้เครื่องบิน,ไฟไหม้เครื่องบินโคเรียน แอร์,โคเรียนแอร์,เครื่องบินไฟไหม้,สนามบินกรุงโตเกียว,กรุงโซล,อพยพผู้โดยสาร,ข่าว,ไทยรัฐออนไลน์,ข่าวต่างประเทศ